Pärl
Pärl on tugev, enamasti suhteliselt ümar moodustis, mis on tekkinud kojaga limuste mantliepiteeli sattunud võõrkehast, mille ümber on moodustunud pärlmutterkiht. Nagu neid moodustavate limuste koda, on ka pärl moodustunud kaltsiumkarbonaadist. Pärle on aegade algusest kasutatud ehtimisvahendina ja enamasti on nad kallid. Eestis on võimeline pärleid moodustama vaid ebapärlikarp. Looduslikult juhtub seda siiski haruharva.